钦定古今图书集成/明伦汇编/氏族典/第522卷 > 薛庆
## 钦定古今图书集成/明伦汇编/氏族典/第522卷 > 薛庆

按《宋史薛庆传》：“庆起群盗，据高邮，兵数万人，多骁隽
敢斗，能以少击众。张浚招之，庆感服，因使守高邮。寻
迁拱卫大夫、福州观察使，承州天长保宁镇抚使。金
兀术欲会攻兵楚州，真阳镇抚郭仲威约庆俱往迎
敌。庆至扬州，仲威殊无行意，庆上马疾驰去。平旦出
扬州西门，转战十馀里，为金骑所获，金人杀庆。承州”
陷，讣闻，赠保宁军承宣使。